CELEX: 32009R1269
Language: hu
Date: 2009-12-21 00:00:00
Title: A Bizottság 1269/2009/EU rendelete ( 2009. december 21.) a 243/2007/EK rendeletnek a hízósertéseknek szánt takarmányban lévő minimális takarmányadalék-tartalom tekintetében történő módosításáról (EGT-vonatkozású szöveg)

22.12.2009   
            
            
               HU
            
            
               Az Európai Unió Hivatalos Lapja
            
            
               L 339/27
            
         
      A BIZOTTSÁG 1269/2009/EU RENDELETE
   
   (2009. december 21.)
   a 243/2007/EK rendeletnek a hízósertéseknek szánt takarmányban lévő minimális takarmányadalék-tartalom tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A 243/2007/EK bizottsági rendelettel (2) az Aspergillus niger-ből (CBS 101 672) előállított 3-fitáz enzimkészítményt 10 évre engedélyezték az „állattenyésztésben alkalmazott adalékanyagok” kategóriába sorolt adalékanyagként, elválasztott malacok, hízósertések és hízócsirkék esetében történő felhasználásra.
            
         
               (2)
            
            
               Az 1831/2003/EK rendelet 13. cikke (3) bekezdésének megfelelően az említett enzimkészítményre vonatkozó engedély jogosultja, a BASF SE kérelmet nyújtott be, mely arra irányult, hogy a minimális takarmányadalék-tartalom csökkentése által módosítsák az engedély feltételeit a hízósertések esetében. A kérelmet a módosítás iránti kérést alátámasztó adatok kísérték.
            
         
               (3)
            
            
               A Hatóság 2009. július 7-i véleményében arra a következtetésre jutott, hogy elegendő bizonyíték áll rendelkezésre annak alátámasztására, hogy az Aspergillus niger-ből (CBS 101 672) előállított 3-fitáz enzimkészítmény teljes értékű takarmányban előforduló 100 FTU/kg minimális tartalom mellett is hatásos hízósertések esetében (3).
            
         
               (4)
            
            
               A 243/2007/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 243/2007/EK rendelet mellékletének hetedik oszlopában (Minimális tartalom) a „280 FTU” szöveg helyébe a „100 FTU (4)” szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. december 21-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 268., 2003.10.18., 29. o.
   
      (2)  HL L 73., 2007.3.13., 4. o.
   
      (3)  The EFSA Journal (2009) 1184, 1. o.
   
      (4)  1 FTU az az enzimmennyiség, mely percenként 1 mikromól szervetlen foszfátot szabadít fel a nátrium-fitátból 5,5 pH és 37 °C mellett.